mteb/NusaParagraphEmotionClassification huggingface dataset:
E bekto malem minggu fira ngajek emma apol-kompol neng kafe sareng kanca se laenna, fira ngajek neng kafe sedi’na romana emma. Amargha mare semmak maso romana emma, fira langsung ngoniih emma neng romana semarena langsung mangkat ka kafe. Dhepa’ na ka kafe ema ben fira langsung mesen kakanan ben minuman ben akompol maso cakanca se laennah. Ema ben fira langsung adhe-kandhe acararta jeman ghi’ asekolah. Kennengan kafenah sajen malem sajen rammih apapole malem minggu benyak na’- kana’ ngodheh apol – kompol bede se car- pacaran. E tenga dhe kandhe’em emma, fira ben kancana, bede salah sitong lakek nyaleh fisik ka emma reng lakek ngabele “ emma lempo” awallah emma neng-neng tape se lakek sajen ranying akhirra emma ngamok ka reng lakek tersebut amargha emma merasa terhina.
Tes CAT riyah andik 3 jenis soal. Nyamanah TWK, TIU ben TKP. TWK riyah kalanjengan dheri Tes Wawasan Kebangsaan, mon TIU kalanjhengan dheri Tes Intelegensi Umum mon TKP kalanjhengan dheri Tes Kepribadian. Biasanah se paleng ghemmpang dheri telloh riyah ning TKP polanah adhek jheweb sala bhender, tapek se bedeh kabbhi pelean jheweb andik skor point se en-laen. Katellok jenis soal riyah andik passinggrade se enlaen. Contonah engak passinggrade taon 2019, TWK minimal passingrade riyah 65, TIU 80 ben TKP 126 riyah. Kabbhi peserta se terro lolos ujien koduh olle nilai se minal padeh moso passinggrade se la e tantoaghi riyah.
Egeddek ban eko'-tako'e epamaso'a penjara ban esomasiya maso lakena mantan pegawai kelurahan Karang Dalem Kabupaten Sampang se la bada e Dinas Sosial ban lakena jiya dhaddhi polisi. Ancemman ghella' marghana engko' audiensi parkara pajhak tana se epenta kelurahan ban se stookang naghi reng bini' jiya. Mare audiensi engko' eyolok ka romana polana lakena polisi. Dumasa' 14 taon majar pajhek PBB econgngo' neng kantor PBB koca'en ta' toman majar sakale. Aherra engko' audiensi ban mare jiya aherra engko' esomasiya ban ya jha' polana tada' se eyambhuwaghina engko' tako'. Jha' sakeng andi' oreng kowat bi' engko' eparkaraaghina kabbhi reng-oreng se ta' baras jiya.
Mara reng oreng, pasemma` ka aghamana bang sebang. Indonesia riya e kennal ben naghara se ajhungjhung aghama nomer settong. Bannya` sakone` oreng Indonesia riya ye asokkor.l Jarang bede trauma se ta` terro endi`e anak panengnga sake`na alahirraghi. Panengnga Mun tabeh semma` ka se Kobasa, oreng riya maseh sara ye tape e nikmati ben esokkore. Sa ruwet-ruwetta odi` paste bede solusina. Mun sakejjha`-sakejjha` tako` ye bile se majhua ben bengala pekkeranna. Tako` terros ben endi` trauma pade ben oreng se korang sokkorra. Mun sokkorra raja, paste odi`na tenang. Tako` apa enje` pas nengghu oreng sakara` contohna, ye pangghun biasa bhai orengnga.
Lok kabbhi oreng bisa taoh ben ngerteh pengalaman sedih se toman hedeh alamin e delem odik. Tapeh bedeh beberempah saran ghebey deemmah nanganin situasi se seidh otabeh sossa. Pertama, ngocak dek oreng se hedeh percajeh. Ngocak bik seseoreng se hedeh percajeh bisa ngebhentoh hedeh ngerassah lebbi nyaman ben ngelangaghi beban se bisa pola hedeh rassaen. Ariah polanah marenah aceretah, seenjek eng hedeh ngerteh jhek hedeh lok kedhibik ngelebetin kesossaannah hedeh. Hedeh ghik andik oreng se ngedingaghi ben peduli dek abek eng hedeh. Polanah neng akherreh areh, se paleng penting jiah hedeh ghik andik reng oreng se ngancaen hedhe ben neremah abek eng hedeh deemmah bedenah.
Ta` maste kodhu ngojeg keban se bede e bengko angghuy bahan ghebeyenna manossa, bisa kiya angghuy bahan se alami. Pertama siapaghi tombuwan se bisa ngojeg serangga. Kaduwe` angghuy camporan aeng ben sabun. Sabun se e angghuy bisa sabunna ra koraan. Katello` se penting mun bede kennenganna rombu, totop rombuna. Mun rombu etotop, lala` otabe regghu ta` kera bede. Kaempa` pasteaghi tade` karena kakanan neng meja, mun ta` ngabi` bisa esabe` e kulkas. Kalema`, bisa kiya angghuy camporan jus babang pote se esemprotaghi ka kole`, ma` le tade` rengngi` aganggu. Kaennem, angghuy minyak kaju pote ma` rengngi` ta` negghep. Kapetto, angghuy buja pasar se bentukna ja raja pas etaburraghi ka lantai babah otabe epaddhu tembok. Ternyata bilis otabe serangga laenna ta` senneng ka bau bi` rassana buja.
Sampe' samangken kulah enga' sarah kadhinapah sohabat kulah dhibi' ngalak tang kalakoan ban a sekap dheng maghendheng ka kulah tanpa ngocap saporah sama sekaleh. Kulah enga' sarah bhakto neka, kulah ghaduwan lakoh ban abhereng sohabat paneka, ternyata jareya lok beccek ban neat ngalak tang lakoh sebab lakonnah jareah lakar neng bhang ambhang jaruah. Kulah lakaran lok nyana sama sekaleh arassah mempeh ghu becce'ah ka kulah namong ternyata manabi amoso sareng pesse neka kheanat ban nyake'en sekaleh. Kulah ghi coman nebbes eber ban cokop oneng bein kalakoannah se lok beccek nekah ban ngebey kulah ghaduwan ghambar se lok sae neng atasan kulah. Sampe' samangken ghi pagghun bhejik sarah.
Oreng manabi takok neka ghaduwan pan saponapan sacarah sopajha rassah takok jareah elang. Ghi lok elang sadhaja namong ngorangen jaruah rassah ka elangannah neka. Pan saponapan jughan oreng neka ghaduwan carah dhibi', sopajha bisa ngendali aghin rassah takok jareya. Rassah takok jareya bisa a korang melanah dhari cara, ngalateh pekkeran sopajha bisa ban jhau lebbhi tennang, otaba ngalakone hal se ghaduwan lebbhi sae. Ban carah neka sabenderrah jareya bedhe pan saponapan se ghaduwan hal se paleng penteng engghi ka'dhinto jha' sampek bedeh oreng se nga onenge kalabhan sampeyan nyoba' ngelangen rassah takok neka, sebab lok selamannah oreng bisanarema kabadhaannah panjhennengan sadhaja.
Da' na'-kana' jha' nai'an bhungkana dhuwa'. Polana ca'en oreng bada patoghuna. Patoghu reya setan se nengenneng e settong kennengngan esebbhut patoghu. Ebakto ngala' dhuwa' e jharat bara' bhender ongghu tang kanca ghagghar pas tananga langsong bilu'. Bilu'en reya sara dhaddhi bi' engko' dhuli esambi ka tokang pecet ma'le ta' sara. Aherra ghan jiya engko' tako' nai' ka bhungkana dhuwa' polana bada patoghuna. Nomer settong lakar bhungkana dhuwa' reya powa ta' enga' ka' bhungka'an se laen. Keng mon buwana lakar nyaman, ropana pada maso anggor Mon massa' celleng sara, keng se paleng nyaman reya dhuwa' buter. Buwana kenne' keng manis. Tape jiya tako' se ngala'a buwana polana mon pas labu pagghun potong biyasana. Mon ta' potong ya rogha.
Acorak kaula toman aceretah manabih kaula toman atemmoh artis Riafinola ghi. ? nak kanak neka lok percajeh wkwkwk. Sebab lok sadhajana oreng bisa atemmoh artis dhalam keadaan lastarenah konser. paleng la atemmoh neng panggung bein teppak acara. Tapeh kuleh ghaduwan taktik ban cara sopaja atemmoh artis papan attas ban bisa e ajhek foto san lastarennah acara. Se pertama, sampeyan kodhu mole dhibudih bein sopajha sampeyan bisa entar ka budinnah panggung ban atemmoh Riafinola tor ngajeg a foto. Sabennderrah sapah bein seh bisa. Se kaduwa', menta ijin pa sopan dha' penjagannah manabi la ampon dhateng dhari jauh kalabhan atemmoah artis jaruah. Sampeyan e pakon mole dibudih sebab pastennah artis jareya ghi' kes rengkes ban molennah dhibudih jugah. Daddhi sampeyan bisa a foto san teppak artissah nganggur ban sobhung lakonnah.
Engko' andi' kanca nyamana Izza. Izza reya segghut ebully otaba ecokoco maso Ulfa polana orenga jhuba', celleng. Polana neser engko' matennang ka Izza soro jha' kala' ate. Oreng reya kadhang ta' bisa anilay aba'en dhibi' ban ngangghep ena oreng laen amargha aromasa aba'en dhibi' samporna. Mangkana kita reya jha' congocowan oreng marghana ropa otaba barnana kole'. Ropa ban barnana kole' bisa eyoba kalaban obat otaba beddha' tape ate se raddhin ban bhaghus reya lebbi argha etembhang ropa. Manussa reya eceptaaghi pada ban tojjhuwanna kaangghuy bhaghus ka oreng laen. Oreng mon ngena manussa dhabuna ustad padana ngena se nyeptaaghi, mon la da'iya maka oreng reya ta' asokkor ban ajhungghalluwi se Maha Kobasa.
Bakto pokol 1 engko' soro mandi maso eppa' se asakola'a keng engko' ta' asakola'a aherra ngetek (oca' laen dari ngerrem) e budina roma. Bakto ngerrem engko' tada' oreng nemmo ya aherre dhala tatedung eseddhi'en kandhanga ajam. Gha-jhaghana pokol 2 ban egharassa abit sara se kol tello'a adantos ca-kanca tada' se moleya sakola. Engko' mon pas ka roma etemmo jha' ta' asakola ban paste eghighiri sampe' malem. Tos-dantosan kadhibi'dhala ghringghing se nyamana soko pas temmo bada kasa'en na'-kana' mole sakola. Olle samennit dari na'-kana' se lebat aherra engko' kalowar kalaban ate ngetek tako' etemmo jha' ngerrem keng ontongnga ta' etemmo maso eppa'.
E bhakto semester 3 kaula toman norok lomba dha' man kammah. Bhakto bhulann November ajyah kulah e pakon norok lomba Bisnis neng salah settong Universitas neng madhura. Akherrah kaula sareng tim norok perlombaan jariya. Perjuangannah masyaallah, molaen dhari kaula menta obheng ka Diroktorat kampus ban ngoros sorat sorat penteng ka'dhinto. Sorennah kaula sareng kancah nekah mangkat dha' mdhura naek kapal fery neng kenjeran amargha lebbhi semmak ban bharang se eghibah jareya bannyak. Lastarennah kaula dhepak neng pelabhuan neka saketar pokol 4 ban langsong mangkat dha' Kamal, Madhura. Depak neng kamal saketar pokol 5 sore sambih nengale tase' se perna. Akherrah kalagghunnah kaula sareng kancah mangkat lomba ban lastarennah pokol 1 seang. Pokol 1 seang neka kaula merenge pengomoman ban kaherrah menan Juara 2, Alhamdulillah Ya Allah sennnegah pora'alla.
Lamba' kulah toman ghaduwan pekkeran kadhinapah seh rassannah odhi' kadhibi' ban nge kost otaba ngarantau neng dhisannah oreng. Amargha rassannah akadhi cek sennengah ban bebas jaruah dhari reng seppo ban tan tretan se dhujan ngalanglang kaula meyos ka loar manabi e ajeg nak kanak amaen. tape samangken san le oneng rassannah a pesa ban odhi' kadhibi' sobhung tretan ban reng seppo se ngancaen amargha kodhu kuliah kaula sajhen ngarte artenna kabersamaan jaruah. Sa bulan kulah dhuka tape akherrah bisa sabbhar ban narema. Carannah kadhinapa ?. Se pertama, kodhu ghaduwan kasibughan tor pabennyak nelfon sareng atanyah kaberreh reng seppo ban tretan neng roma.
Dhelem odik riyah, kita pasti benyak olle kabher se senneng moso se seddi. Mon olle kabher senneng benyak dheri kita se pas abhegi kabher senneng a ruah dhek oreng sakitar engak kancah otabeh tatanggeh. Misallah buadaya aberik kakanan ka tatanggeh polanah la masok kehamilan 7, istilanah tujuh bulanan. Ariyah padeh engak abhegi kabher senneng dhe' oreng lain. Padeh engak misllah mon kita lulus ujian masok kampus, adhek salanah mon kita pas ngajhek ca-kancah ngakan otabeh nonton. Nraktir kancah riyah bisah maghebey kancah norok senneng mon kita olle kabher senneng. Selaen ma senneng kancah kiyah, nraktir kancah sesekali bisah mabhegus dhek kualitas hubungan se e kaandik.
E bengkona engko` sateya ta` pera` bede koceng se dhaddhi keban obuan. Tape bede kiya tekos. Tekossa lebat lobangnga jedding ben ra koraan. Tekos jeriya bede se jhuling, tekos got ben tekos biasana. Ade` la ghelle` riya pera` kare tekos se biasa. Tekos got ben tekos jhulingnga la kaluar. tade` la panengnga be`eri bannya` oreng e bengko se long nolongi panengnga bede acarana tang Ebok persiapan mangkadhe umroh. Kabbhi oreng acerreng se bede e bengko, panengnga takerjhet. Ta` pera` ruwa, ye pas abhersean dapor, bede taena tekos bannya`, sampe` maso` ka buja. Ye e buang ben engko` bujana se ekenning ngingi`na tekos. Ongghu loppa se notopa buja. Eman bujana.
Biasaghi mekker se positif ka kabbhi masalah. Termasuk salah settongnga oreng mun operasiye kodhu tenang ben tao saongghuna kaghunaan operasi ghebey abe`na ka ade`na ruwa apa. Ta` kera kiya Dokter ruwa aghebey calaka ka oreng. Panengnga kan nyaba ruwa ta` bisa eghante. Sapa se terro mateya ben mate`e oreng se tade` hubunganna bi` abe`na dhibi`. Mun pekkeran la nyaman ben positif, maseh operasina sa raja apa ben resikona tengghi, ye bhakal pasrah kiya ka se Kobasa apa bhai hasil operasina. Ongghu apa bhai hali operasi kodhu e tarema maske nyake`e. Molaelah odi` se bannya` sokkora ka se Kobasa, paste bede pelajaran odi` ghebey abe`na dhibi`.
Toman sarah kulah nekah e pakon soro ngocak ka kklien manabii bhareng ngah neka lok bisa e ater melanah la ampon totoppah. namong sabenderrah neka, bharengah neka ternyata lok sengaja kenneng dhumpak ban geggher kalabhanancor. Kulah kan takok ghi, manabi kulah dhen bedhenin oreng ban ngomong ka oreng. Apettah se lok jhujur kalabhan ngomong. Napah pole neka neng kantor sadajana oneng kakakbbhi melana kulah ngomong adhabu ka klien jareya. Saenggha lajuh dhari paneka, kulah ban kancah kulah neka pabennyak istighfar bein neng kannak jaruah manabi abu dhabu ban ngalakone hal se tak sae, napah pole dhujen ngomong ka ooreng laen.
Perasaan tako` esuntik riya ye panengnga ngabes jharum suntik se lanjhang pas ejhujhuwa ka kole`. ta` pera` ruwa, bede sabab laen nak kanak kene` tako` esuntik panengnga bede otabe bannya` caca dari oreng se semma` otabe ca kancana mun "ampo nangis degghi` eghibe`e ka Dokter ma` le esuntik". Kalimat riyalah se sababaghi kanak ruwa tako` ka jharum suntik. pas gi` kene` biasana tao ka rassana mun sake`, ta` ende` pole asuntika. tape mun la raja biasana perasaan riya la elang. Ye todus pastena, masak la raja se nangisa polana esuntik. Sara ghellu nyamana ruwa. Salaen ruwa kiya bisa esababaghi panengnga bannya` kasus jharum suntik se korang bherseh alias mare e angghuy pas e angghuy pole. Ruwa bisa dari kasohna petugas medissa, pas loppa ta` aghante jharum suntik, pas bede kasus panyake` misalla. Dhaddhi reng oreng tako` pas asuntika.
Engkok andik kakak sepopoh. Orengah kabit kennek jiah neng pndhuk tok, sampe dheddhih oreng kepercajeennah kyainah. Tang kakak riah ampo e sebbhut bang toyyib polanah jarang neng roma. Sittong bektoh teppak amantan, tang kakak riah kan orengah ampo ghileh. Terus sang amantan nangghek penyanyi akadik biasanah, Tapeh penyanyinah jiah nyanyi gambus. Bik instrumen instrumen ala Arab, suasana neng mantan jiah lebur ghebey atari. Pas penyanyinah toron panggung ben mesemmak dek mantan dek kuade. Tebhenah mereka ketelloh bedeh neng attaseh kuade. Sang penyanyinah kan lakek, jiah ngajhek male tang kakak atari. Pas tang kakak atari ongghuen sambih negghuk tanangah se binek. Penonton le heboh alek ghellek. Make penyanyinah anyanyi sambih mesem.
Andi' sapopo se apacaran ban oreng lake' morsal aherra noro' morsal. Sabellunna orenga pelak sara ban ahli ibada tape ghan abhareng maso pacarra terros aherra elang ibadana. Se paleng ekatako' engko' areya bakto tang sapopo ekaenga'e pas alaban ban cacana nyentak ka embu'en. Engko' tako' embu'en reya pas taloccor polana oreng mon la bhellis biyasana elang akal. Aherra ontong bakto ta' abit tang sapopo reya peggha' maso pacarra pas asapora ka embu'en. Ban acareta ka engko' jha' aba'en raja dhusa cora' ta' maso'a sowargha ban ta' andi' argha pole. Rassa tako' jiya polana la ta' praban ban bannya' dhusa ka rengtowa bini'en. Engko' ya ghun macellep poko' ta' elakone pole bhakal esapora dhusana.
Bede kiya caretana reng kotta otabe nak kanak kene` se ta` tao e ajag ka pasar ben tang Ebokna ka pasar pas ta` tao alalakon neng dapor, paste ye aserro ka bauna jhuko` se amis ben kole`na se lentat. Bede kanca kene`na engko` se ta` tao e ajag ka pasar ben negghu` koceng sampe` ka jeriya SMP. Jhet e manja ben reng tuana, panengnga jeriya juara kellas. Ta` usah alalakon ben noro` ka pasar. Akhirra pas SMA kuliah jeriya e ajag ka pasar bi` kancana sa kosan melle jhuko`, sakeng ta` tao agherep jhuko`, jeriya angka` tangan ngoca` mun abe`na ta` tao amassak pas notop elong panengnga bauna se amis. Kabbhi kancana malongo panengnga ta` tao bhelekka` ka dapor, jhet anakna mama ca`na.
Andi' bini dhujan ngakan rojhak kelang bakto ta' andi' panyaket magh melle kelang pas butolangan tolanga jhuko' manglah se tolanga raja ban tajhem pas cekka' e rung-gherrunganna dhala loka. Tadarina tolang ghella' ghali aherra entar ka Puskesmas kaangghuy epakalowar otaba eberri' obhat se bisa maelang tolang. Jha' mare ngeppel nase' pagghun ta' elang sanajjan oreng mon tapellang biyasana bisa elang mon ngakan pel-keppella nase'. Bakto dapa' ka Puskesmas koca'en perawatta ta' bisa ekala' polana dalem keng pas eberri' obhat se bisa malordu tolang ban antibiotik ma'le ta' sake'. Ghan kadhaddhiyan jiya tang bini pas tako' ngakan jhuko' ban ta' melle kelang ngangghuy manglah pole polana tako' butolangan pole. Mangkana mon ngakan jhuko' kodhu tengate tapellang otaba butolangan.
Defa la bedeh ning kelas akhir SMA. Tello bulen aghi' Defa ben cakancanah riyah lulus dheri SMA ben alanjut aghi ka masing-kasing kampus se epele. Defa apangrasah murung ben seddih saminggu riyah polanah parak apesaah moso kancanah la kenthel abit. Ning sittong bektoh defa amain moso kancanah riyah, defa pas a caretah mon samingguh riyah seddih. Ngeding caretah dheri defa kancanah pas norok seddi tapeh ghi' bisah saleng hibur. Defa so kancanah pas a jhenjien mon pagghun a luang aghi bektoh ghebey a amin bhereng sa kancaan. Samarenah acaretah Defa pas abek leggeh ben tak pateh seddi pole, kancanah kiyah bisa aberrik pangartean ka Defa.
Se paleng penting dari jedding ghebey kennenganna merse`e abe`, nyaman pole mun jedding bherseh. Pajhet, mun neng jedding ruwa jhe` bit abit e dalemma, panengnga mun e dalem agama islam ye ca`na kennenganna jin. Tape ye kodhu pagghun e bherse`eh. Sela tao kennenganna jin panengnga muang hajat, ye bherse`eh, jhe` les males. Merse`e jedding kiya kawajibhan e dalem bengko. Mun jedding bherseh ben ro`om, kabbhi oreng laen se namuy misalla ye senneg. Mun jhaman sateya, bede se ta` angghuy ngin anginan, tape angghuy kipas alat se enga` kipas angin, pas atappa jedding e bangun lanjhang ka attas. dhaddhi e dalem jedding ruwa la eserrap bauna se ta` nyaman.
Bada parbhasan dari paraseppo seblako ekaenga'e maso engko'. Oreng se cakang long-molong bhakal soghi, oreng ajhar bhakal penter. Parbhasan dari paraseppo ghi' bhuru ta' congoco sakale. Mon kita atoro' nakso bhakal nespa apa pole melle bharang kalaban maksa sanajjan ta' andi' pesse. non-galanon apa pole ollena aotang ajiya sara taretan. Mayu molae dari setiya mon terro apa ango' long-molonga. Lakar ta' dhuli ekaolle tape Insha Allah mon tegghu pangaterrona pagghun eparenge kaghampangan kaangghu melle apa sekaterro. Engko' mare abhukteyaghi parbhasan ghella' ban ce' abhantona ka kaodi'an. Melle bharang ollena long-molong reya majhembhar odi' ta' marowet enga' otang apa pole ngala' bank. Ajiya nyeksa bhan bulanna
Sapa se ta` senneng mun la tuntas ujian skripsina lambe`. Maseh ekoca` telat ` semester, tape mun bitongan tangan ye pera` telat 2 minggu an. Selaen mun lulus tepa` ka baktona ruwa yudisium, engko` gi` a daftar sidang. tape la ta` rapa, kabbhi la mare e jhalani, engko` akhirra sidang skripsi e paghampang ben lancar. Sidang ta` depa` sajham, tape 50 menit la e nyataghi lulus pas tanpa bede pateppaan pera` epateppa` tolesanna. Senneng olle Dosen Pembimbing ben Penguji skripsi se ta` terlalu ketat ben nyamanan orengnga. Mateppa` tolesan pera` saare pas mare ruwa langsung ka panjhilidhan. Beres lah, senneng ta` endi` tangghungan pole soal kuliah.
Amargha kaula lok lolos dhari STAN akherrah kaula masok dha' PTN lebhat jalur SNMPTN, ban alhamdulillah eteremah ruah. Ngajalani selama setaon san le taon 2019 kaula terro norok STAN se kadukalennah. Akherrah bhakto jareya kaula nekat masok STAN pole ban norok tes tesan pole, makeh bhakto ajerreh kulah ban parsiabhannah kuah salama se taon jareya cokop nekken ka badhan dhibi'. Kaula akherrah noro' adaftar tes tesan jaruah. Teppak jareya ujiannah neng GKN jughan namong paneka lebbhi santai amargha kaula la ampon oneng daerah Sorbhaja daddhi lebbhi ghampang jaruah. Kaula mangkat dha' GKN kadhibi', saketar pokol 10 kaula masok roangan ban langsong ngangghuy sistem ghughur jaruah. Kaula akherrah masok dha' roangan ngerjaen tes paneka. TPA alhamdulillah lolos, nah TPU alhamdulilah jughan lolos, nah dephak dephak san TBI astaghfirulah geggher pole.
Parkara sateya se bede e bhadhan Kepolisian soal rencana mate`e Brigadir Joshua. La bannya` reng tao mun otekka ruwa dari FS. Salah settong jendral bintang duwe`, se ca`na ngakona mate`e panengnga alakone pelecehan ka binina PC. Bannya` oreng arassa ta` maso` akal, panengnga Joshua se gi` ngode ta` kera ende` ka oreng se omorra enga` ebokna dhibi`, apapole binina jendral. Akhirra pangakoan dari kancana Joshua nyamana Richard se esoro nembak Joshua ngako kadhaddhian saongghuna. Kasus riya la rammi dari matena Joshua bulan Juni taon 2022 beeri`. Panengnga tako` epecat ben keluargana e ancam, jeriya aslina ta` ende`. Masak ra engko` riya posang mateana Joshua, jereng engko` pera` polisi babah, ye engko` ta` bisa alaban jendral.
Teppak jiah kiah bapak eng Lilo jarang ngakan. Sabbhen areh selama seminggu jiah keng keluar kamar mon perloh dek jeddeng ben ngakan. Ngakan bhein nek sekaleh. Padahal teppak jiah oreng se kennengen covid-19 le bennyak. Mon sajen stres bisa bisa sajen toron imunnah ben legghis sakek. Bapak eng Lilo stres sarah polanah lok taoh odik ke adek eng deemmah. Tebhenah ajiah ngerassah sala dek bineh bik anak eng.Bapak eng Lilo mekker jhek abek eng e kenneng PHK teppak keluarga bhuto bennyak biaya sarah. Abangah Lilo komat, ebok eng Lilo semmoh lok nyaman abek. Lilo bhingong keluarganah teppak terpuruk sarah deiyyeh.
Ca`na mun kakanan gheddhe` la ta` sangajjha gheggher pas ekennengan begh bherseh gi` ta` arapa, panengnga gi` bisa ebherse`e, tape mun la gheggher e tanah se becca pas abit, leddhuk, ye jhe` kala`. Engko` abiasaaghi ka anakna tang Ghuruna engko` se lambe` gi` omor duwe` taon ben se bhuru bisa ajhalan pas kakananna gheggher, pokok ta` gheddhe` sara bi` bhuruan gheggher ye langsung ebecco, tape mun la sakerana e abes mata ta` nyaman, ye langsung ebuang ka kennenganna rombu. Kakanan se gheddhe` panengnga perantarana koman. Mun nak kanak kene` saomoranna jeriya imunna kan gi` korang kuat, ghampang ekenning panyake` enga` mencret, alergi, batok, pilek, ben panas.
Mara kabbhi reng tua jhaman sateya jhe` pera` nak kanak dhudhui ka HP malolo, tape ajhari anakna dhasarra bela diri. Ghebey tameng ben olahraga soalla mun bede apa-apa pas kaluaran ye bisa e atase. Ye sajjhana niatta ghebey nak kanak ma` senneng ka olahraga ben ye salah settong olahraga sunnahna Kanjeng Nabi Muhammad SAW. Bela diri riya ye bisa abentuk karakterra nak kanak molae kene` sampe` raja. Lebbih mandiri ben pekerja keras biasana mun oreng se senneng bela diri. Nyaman kiya ye ghebey oreng se misalla e begal otabe e rampok pas lan jhalanan. Bhakna ye mun bisa reng pejabat ruwa kodhu tao bela diri ma` le mun e ancam ghebey ngungkapaghi korupsi otabe kejahatan e Pamarentahan ta` mabahaya abe`na.
Are Jum'at reya are pasaran e pasar Kedungdung Kabupaten Sampang. Sabbhan toman ngajahar e Dhisa Nyaromot Kecamatan Kedungdung Kabupaten Sampang ban tapareppek maso macet lanjhang sara. Tape se nyamana pasar pengghir jhalan ya pagghun ban-saromban ta' tao tengka. Bakto la ta' neng ajhalan sakale aherra bada polisi se ngawal ban ngaghuy sapeda motor negghu' kol-tokol alembek ka lao' ka daja. Tape pas bada oreng gar-jalanggaran nabra' engko' polana para' ekennengnga tokol maso polisi. Margha terro etarjha'a bi' engko' tape mekker tako' pas eyamba' e are laen polana engko' oreng manca ban edissa kennengnganna reng-oreng se lebur carok ban nyilep. Etembhang noro'e nakso dhaddhi engko' ango' ngala bhai nabang salamet.
serah se lok sennengah manabi olle pesse dhari sempenan dhibi'. Aseksah se lok terro ajhajannah ban hemat sarah dele naleeh tabuk. Sadhajana oreng lakar terro ghaduwan paapah. Kaulah neka rajin sarah manabi soal nyempen, napapole ghabay dalam jangka lanjhang pastinnah kulah lebbhi nyempen dha' emas otaba ghaduwan portofolio saham jughan. Daddhi pesse aneka ajhalan nyareh pesse laen, kita cokop nyempen bisaos ban olle kaontongannah jareya mangken. Benne samangken ghi, mangken dhalem 5 taonan ka attas, sampeyan bisa mukteaaghin apah SE ekelakoh pesse jareya. Ghi Alhamdulillah manorot kaula neka a hasel Sarah daripada pesse neng neng. Daddhi tretan ayoh molae ajher investasi.
Oreng tako' esuntek reya lakar la biyasa sanajjan ta' tao apa se ekatako'. Tape mon tang ana' reya helap sara, eberri' obat bhai teppa'en sake' panas along-lolong. Apa pole bakto sake' tipes bada e romasake' pas bada perawat maso' negghu' suntekghan. Ghun dapa' e labang la nanges acerreng sanyarenga. Bakto esuntekgha abhuk-ghlubuk ce' messe'en dhala nangghin tegghu' oreng lema'. Mon ta' etekghu'i ya pas ta' bisa esuntek ban obhat ta' bisa maso'. Sanajjan ate ta' tegha polana acerreng ya bi' engko' eja-kaja negghu' etembhang ta' dhuli baras pas lebbi sossa pole. Aherra bi' engko' epos-aposse in-mainan ko'-jhuko'an ma'le ta' lako nanges.
Neng keluargana engko`, se bejhi`en ruwa tang Ebok. Ebok ruwa ta` bisa ngeding kata-kata se berhubungan ben bharang se mabejhi`. Pas bakto ruwa bede acara rekreasi neng malang, pas engko` TK. Engko` ta` biasa ajhalan jhauh, dhaddhi neng bis engko` toju` e korseh nomer duwe`. Aslina tang Ebok ye aota`an, tape mash toju` e nomer duwe`, pokok e pengghir ye kuat bhai ta` mabu`an. Pas depa` ka Pasuruan engko` jhagha. Engko` pas langsung ngota, panengnga tabu` la ta` nyaman. Marena ngota langsung eberri` minyak kaju pote e bagiyan tabu` ben esoroh nyium minyak kaju potena kiya. Pas ta` abit, panengnga tang Ebok nangale engko` ngota, ye noro` ngota kiya, bannya` sampe` ngotana.
Kakastaan se elakoneh neka manabi la ampon e dhingghal sareng reng seppo se kadhuwa'. Melanah hal jareya tantonah nak kanak neka lok kengeng bisa e odhi'in pole melanah la ampon sobhung. Papaserah se ngalakone reng seppo tor ngadhinggal epon kabadaannah lakar kakastaan se paleng rajeh. Melanah oreng seppo neka lantaran se paleng sampeyan onenge kabadha'annah tor adhinggal epon salanjhangan lakar kodhu bedeh se eka'areb. Melanah epon jughan reng seppo lakar lok sala ngotos sampeyan manabi bedeh parlonnah. Cokop asampeyan bhejeng bein ka reng seppo tor asalemed menta ka guste Allah melanah neka lakaran la daddhi lantaran manossah dhusah ban ollenah soargha neng akherat bhekkal mangken.
Mon terro atemmowa maso se ekasennengnge reya sanajjan ta' bisa nabang entare ka Kennengngan se segghut e datengnge. Contona engko' katemmo maso Pa' Seno Gujiro Ajidarma e Jogja sennengnga tada' pada. Pa' Seno reya bannya' dhaddhi inspirasi ban pandhumanna bagina sastrawan kaangghuy noles Carpan otaba puisi. Se ta' bisa ekaloppae dari Carpanna iya areya dalem buku se bhul-ombhulla "Sepotong Senja Untuk Pacarku". Bada okara se segghut eghabay ca'-oca'an iya areya "Alina yang manis paling manis dan akan selalu mani." mon emadhuraaghi dhaddhi Alina se manis paleng manis ban bhkal malolo manis ekaghabay arayu otaba aghudha na'-kana' bini'. Keng emanna ta' kajapo' se afotowa bhareng Pa' Seno e Jogja. Se dhaddhi karakterra Pa' Seno tolesanna se mon ebaca cora' anyanyi ban landay, tape orenga aobu' lanjhang se osomma reya e taon sangangpolowan sampe' setiya pagghun ta' aoba
Dhari lamba' ghi' kanak kaula lakar ane kedhibi' ruah dhari tan tretan laennah. Toman bhakto pokol 3 lagghu, teppak man nyamannah tedhung, kuleh sareng ebhu e soro noro' ke pasar se wel juwelleh, tapeh lok olle le bele ke alek. nah, sakeng dhari terronnah noro' ebhu kaula jeh sampe' ngerrem neng budinnah roma amargha bhik alek neka esareh bede dhimmah kulah. Akherrah kaula buruh ke budinnah roma se eka'dhimmah jyah bedeh koburen. Ya Allah ya robb... bhakto kulah la ngerrem mak pas bedeh oreng binek nanges, kaula dhuli buruh ka roma ban ngerrem neng budinnah labhang lajuh abelih pole ka ebhu. Tape ontongah alek capok tedhung pole, yella langsong asenampel ka ebhu se abhejeng, sakeng dari takok'eng.
Kabhi oreng toman olle kabher bahagia. Sabegien e raya aghi kadhibik, sabegien e raya aghi moso kaluarga. Bede sittong cara lain se bisah arayaaghi kabher bahagia ben masenneng oreng lain, aruah ngadaaghi syukuran otabeh kan-ngakan moso nak jetem. Nyambih kakanan nyaman otabeh aghebey pesta nik-kinik ka panti asuhan riyah masenneng benyak oreng. Otamanah nak kanak jetem se bedeh ning panti. Benyak nak kanak riyah se korang pojhur, misal tak andik reng tuah otabeh andik reng tuah tapeh reng tak andik. Nak kanak riyah rang-rang olle hal se lebur engak hadiah mon ulang taon otabeh syukuran kan-ngakan mon juara kelas. Dehdih adek roginah mon kita kadheng nyambih kakanan nyaman dhek panti asuhan.
Bedeh sala setong reng seppo se maghabay anak eng neka nanges teppak bhakto neng sakolaan pan pole jareah bedeh praktek a langngoy neng kolam rennang. Daddhi sadhajan neka reng seppo kodhu tengale ban kodhu entar sadhaja. Pan saponapan neka badha se senneng nengale potrana se alangngoy namong tak jarang jghan bedeh reng seppo neka se ghaduwan antusias melanah anak eng neka kodhu bisa alangngoy ban a praktek secara langsong. Bedeh anak se nanges melanah ghaduwan pengalaman toman telellep neng kolam bhakto jareya ghi' kanak. Sareng reng sepponah neka e paksah ghebey nyoba' ban nyejhel jaruah, namong carannah neka sala. Mnabi manorot kulah neka sadhajana nek kanak berhak nanto aghin apah se eka kareb, manabi takok jha' paksah ghellun namong berri' aghin pangertean.
Deri kennek deri sekolah ben roma kita e ajherin ghebey nabung. Selae ngebiasaaghi abek dhibik male hemat, nyabek sebegien pesse ternyata bennyak manfaatteh. apah pole mon hedeh le tamba tuah ben andik penghasilen dhibik. Rutinitas nabung teppak eng kennek lambek jhek sampe e buweng, yeh! Kadik teppak eng hedeh terro sittong bhereng, tapeh emannah pesse neng dompet jheu deri kata cokop. Nah hedeh bisa molaen nabung keadek. lakar bhereng se e katerroen lok bisa langsung e bellih, tapeh seenjek eng hedeh lok kodhu ngenjhem dek man - kamman, kan? Selaen jiah bedeh kiah bennyak manfaat laen se bisa e olle'en mon hedeh mutusaghi ghebey nabung keadek seghilok eng melleh sesuatu.
Bede kiya careta pas engko` ta` nyaman ate, sakeng ta` nyamanna kodhu ngoso`, tape ye usaha ghellu engko` ma` le ta` ngoso`. Buh lah tang kanca pas nyembhur acaca ka engko`. Ghegger engko` begh ngoso`, ma` nga`jeriya ra ca`na. Tape ye nyamana sakancaan ta` lebur atokar parkara kene`, ta` addhu, la omorra tua. Ongghu mun nga` enga` kadhaddhian ruwa kodhu aghelle` kiya. Arapa wa ye. Lebur tape, kabbhi wa ye bejhi` aslina mun copa to` ngalto`, tape ye nyamana oreng maste lopot. Tade` se samporna dalem odi`, ye biasa, bejhi` langsung lap otabe langsung araop muwana. Marelah, aghelle` pole lah.
Badha lakaran oreng se bisa ngetarah mahlok se e ka'dimmah sadhajana oreng jareya lok bisa ngetarah jughan. Apah maksod derinpaneka. Bannyak orang jyah se ngettaraan namong paneka lok ghaduwan mental senjata saenggha segghut nanges katakoan ban bisa nyebab aghin sakek. Badha jughan reng orengah kulah, se eka'dhimmah aneka lakar la segghut ra ngetarah ban kabannya'an neka nengale hal se jhubek sampek neka segghut ruah komat ban bisa maghabay masok masakek. Lamon dhari paneka, sampeyan kodhu emot aghin pan saponapan oreng se bisa nengale lok sadhajana bisa koat ongghu fesek tor batinnah. Lok sadhajana jugan oreng se bisaan jareya ghaduwan elmoh se koat. Daddhi depadeh saleng ngaregghein settong ban salaennah.
Manabi awal pas nge kost ban a pesa sareng reng seppo, tan tretan ban kan penakan neng roma neka, kaula dhukannah lok en maen lho. Napah pole aneka jarak eng jeuh ban lok kerah bisa ben areh mole ka roma. Tapeh kulah badha cara dhibi' manabi dhuka otaba lok bisa ngaloppaen teppak bedeh neng kost kedhibi. cara se pertama neka kulah kodhu ghaduwan kesibukan se produktiv ban ngaselaghin. Se kaduwa', kulah kodhu ghaduwan kanca caretah ghantennah reng seppo ban tretan selama neng loar compo'. Se katello' kaula kodhu bhejeng se abhejeng ban aduweh dha' sakobesah amargha kodhu ghaduwan ateh ban mental se koat.
E lagghu areh, kaula, rama, ban ebhu akompol ecompo' ban adha-kandha e areh ahad. Kaula ban kaloarga kene' kaula acareta se ekalakome keseareannah bang-sebang. Ta' abit acareta rama ban ebhu kaula nasehat'aghi otaba acareta da' kaula melana neng luar bennya' oreng se nabung ka bank, bannyak oreng se sukses atas kalakoan se elakone ban pesse se tak aweng-buwang otaba boros. Kaula langsong andik pekkeran "arapah kaula tak nyoba nabung e celengan ban terro masenneng ebhu ban rama kaula". Aghente areh, kaula meyos ka pasar ngobenge celengan plastik se arghe mode, tak abit melle kaula langsong paleman ka compok tanpa ebhu ban rama tao. E resaare kaula sareng ebhu eparenga sango bhan mangkat sakola 5.000, tak abit kaula apametdhan ka reng seppo kaula, samarena neka kaula langsong mangkat ka sakolaan ajhelen sambih mekker "kaula memperdueh sango reya 3.000 ghebey jejen, ban 2.000 ekatabungnga ka celengan se berik ghula ngobenge e pasar. Tak abit pelajheren emolae ban bell mole la amonye. Samarena ajher esakola'an kaula mole ka compo' sambi mowa senneng se dhuli terro nyabe'ah pesse ghellek ka celengan. Samarena depak e compo' kaula langsong nyelenge pesse ghellek. Areh bhen areh ajhelen, kaula teros ngebegi sango sakolah ghellek smpe celengan ghula bennyak. Singkat bakto, olle 3 bulen celengan kaula la bennyak, kaula ta' sabbher mukkak celengan ban terro masenneng aghinnah reng seppo kaula, tak abit kaula langsong mukka celengen reya e kamar, samarena kaula langsong mitong pesse se bada ecelengan neka sambih mowa se senneng, marena ebitong olle 500.000 se tak kaula sangka. Kalagghu arennah, areh ahad kaula abelenjhe lambi ka pasar ghabay rama ban ebhu kaula, samarena langsong mole kaula langsong nyandher ka reng seppo kaula merrik kalambi se mare ngobange epasar ghelle', rama ban ebhu kaula senneng atas berrik na pemberian kaula, ban abhu atanyah dhe' kaula "olle dimma ba'na pesse neka siti?" kaula pon ajeweb, "kaula selama 3 bulen nabung ngacelenge sango se eberri' sampean saparoh bhu, kaula terro masenneng ate sampean ban rama" samarena neka abhu ban rama langsong ngasenampel kaula ban bang-rambeng aeng mata melana senneng.
Sampeyang la ampon oneng kadhnapah rassannah nemmoh harta karun duh cek aregghennah ka dhan kulah jareya. Nemmoh harta karun ka'dinto akadhi guceh jhaman abannah se ghaduwan okeran se ghenteng ban ternyata neng dhalemmah neka a esseh emas se paleng larang jaruah se mabisa e kabellih roma masyaallah. Namong dhari ka'dhinto lok ghaduwan sorat penteng jareya, melannah hal neka la ampon dhari lambannah. Kulah berseen ghellun ban guci neka e sempen sareng sae ghabay essenah emas. Parcajennah kulah neka lakar la semmoh mlarat kyah nyareah, ban aneka sala settong sakobesah merrik kulah rejekkeh rajeh se lok nyana bhekallah e parenge sareng sakobesah.
Bella berik olle kabher tak nyaman. E berrik taoh dheri pakdenah mon budenah bella se nomor 2 meninggal. Bude risa nyamanah. Bude risa riyah se paleng semmak ka Bella. Pas Bella ngeding kabher riyah dheddih seddi sarah. Bella sampek nangis ngejjher saarean. Bekto ngeding riyah, Bella langsong buruh ka romanah bude risa riyah. Sampek ade'en romanah, la rammih benyak oreng se la dheteng. Bella syok sarah ben ngejjit ngeding kabher ruah sampe la tak etemmoh pole nangis ngejjher engak apah. Samarenah Bude Risa e pandi'ih, pas e pa mangkat ka masjid seddik romanah ghebey e sholadhin. Bella norok sampe e kobhuraghi ning pemakaman.
Mon hedeh nemmoh acara jalan santai, jhek loppaen ghebey norok. Neng acara acara kadik jiah biasanah neng akher kegiatan jalan santai ampo bedeh undian. Undiannah biasanah gratis ben e gi begi dek peserta kabbhi se norok. Otamanah neng re areh ulang taonnah kottah otabeh sekolaan. Selaen bisa nyehataghi abek lebet jalan santai, norok acara jiah kiah bisa atemmoh oreng ben merrik kesempaten ghebey menang undian. Rassah bhunga se asombher deri serotonin bisa bennyak kaleh lipat. Pertama lebet agabung bik cah kancah ben keduek lebet kesempatan mon menang undian. Mangkanah jiah acara acara kadik riah otamanah mon gratis kodhu e cobaen norok sesekaleh.
Nyaman alako banne ghun perkara nyaman ka bhadhan. Rassa neng dalem, pada egharassae keya. Senga’ na’-kana’ ngoda sateya se kadhang sen-bhusennan alako. Alako ta’ nettep. Ngoca’ terro taowa ka sakabbhinna kalakowan. Jhaman sateya lakar ta’ pada bi’ jhaman lamba’. Na’-kana’ ngoda lamba’, tada’ pole se ekalako. Ghun anamen padi neng tana andi’en. Mon tana ekala’ oreng, oreng lamba’ pagghun atokar neng kabada’an senga’ jiya. mon ghun kalakowan, oreng lamba’ ta’ mekker lanjhang. Mon lakar andi’en, pagghun ebaghi. Mon banne andi’en, pagghun masraaghi ka se kobasa. Keng mon bada aghighir, oreng lamba’ ta’ senneng addhu colo’. Mon lakar andi’en, oreng lamba’en jiya pagghun acaka ngangghuy are’ se eyangghuy alako.
Engko' ngatela' bini sake' bakto ghi' abhakalan koros kelpong ban sake' magh sara. Tape tadarina tako' kaelangan oreng se ekaneserre engko' aladhini tang bhakal jiya bakto la dhaddhi bini. Molae ghi' kal-bhakal bi' engko' esambi ka kennengngan pecet terapi ban esoro ngenom aeng parotdhanna kentang ban aghu'-ghangghu' kentang kella. Bi' engko' bhan are emarotaghi kentang, eperres aengnga ban Alhamdulillah aherra tang bini bisa baras ban bisa ngakan cengi pole. Tape kadhang loppa aba'en toman sake' sara ban mon la tabu'en sake' ya emarotaghi kentang pole bi' engko'. Asokkor sara polana bini bisa baras ban la ta' kobater pole sanajjan toman kelpong ban ebabana matana celkong setiya la olle esse.
Rassah takok riyah senyatanah wajar erassaen bik oreng. Polanah ben oreng riyah andik sepat se bideh mangkanah kelakoannah kiyah macem-macem. Bedeh oreng se deri kennek lakar bengkal dek apa bein, bedeh kiyah se semmo bengal ben bedeh kiyah se takok'en. Deddhi nak-kanak penakok riyah lakar lok pateh beccek, polanah deggik san rajeh bisa nyossaen lok bisa mandiri ben agentong teros dek oreng laen. Mangkanah mon bedeh nak-kanak kennek riyah kodhu elateh makle deddhi bengal tapeh benne ngal-mebengal sampek korang ajher dek oreng. Oreng mon bengal lok papah tapeh tetep kodhu andik andep asor. Oreng deiyeh pasteh bengal deggik mon kedibik'en polanah odik riyah lok nentoh ampo kedibik ampo bennyak oreng rammeh.
Masalah a mantan ka'dhinto sen nyatannah bannyak se kodhu sadhajana onenge, manabi a mantan jareya kodhu de padeh seap antara lakek ban binek. Anapah jareya mek daddhi kaharosan ghabay alakeh ban abineh ?. Sebab masalah dhalam settong kabinan paneka pangghudennah rajeh ban sadhajana kodhu seap. Amargha napah, manabi badha sala settong se lok siap jareya bis daddhi celaka ? Sebab hal neka sala settong jhalanan odhi' se lanjhang se elakoneh due' manossah tor due' kaloargha antara lakek ban binek. Manabi manorot kaula, lok sadhajana dhari omor, tape dhari seap njek eng antara se binek ban se lakek dhalem ngaddepin masalah kaduweh ban kaseabhan saghalannah molae dhari mental, kasehadhan, ekonomi tor aghama. Neka penteng ghabay e kabahas lebbhi lanjut sabelum alakeh i=otaba abineh.
Nyabek bhereng secara rapi ben e tata jiah sittong anjuran se bhagusseh e lakonen. Bennyak menfaat deri nyabek bhereng sesuai kennengah. Oreng oreng mesteh le taoh. Mereka bisa legghis nemmoh bhereng teppak eng e bhutoen. Mereka kiah lok kodhu akarkar mon semisallah bhereng se e bhutoen darurat ben lok e temmoh. Selaen jiah kiah mon nyabek bhereng neng kennengah bisa e ketelak rapi ben secara estetik menjaaghi matah se nyeling. Selaen jiah nyabek bhereng neng kennengah kiah bisa nghebey oreng lok dhibuh mon bherengah elang. Polanah le se sabek neng kennengah, tebhenah bherengah mon adek bisa langsung e temmoh bik matah.
Andi' dhusa ka oreng towa se dhala ngamok ta' ambu keng ta' tao jha' da'remmaa polana ghi' kene'. Bakto jiya erosoro maso emma' kaangghuy melle nya' gas engko' ngamok. Dhala emma' reya pegghel pas ngoca'e engko' ban-saromban. Mangkana, ca'en engko' lesso sara polana ghun mare amain. Tape pas emma' dhala sorop are pagghun ngamok ka engko'. Di-budina engko' ker-pekkeran tako' pas dhaddhi ana' se dhraka ban ekenning balat. Aherre asaporaa engko' tako' ban ta' asapora ya dhusa polana mapegghel emma' se ngandung ban arembi' engko'. Tape ya da'remma engko' lakar la malarat se mettowa oca' saporana polana la todus ban parcaja jha' pagghun esapora.
Naziri ngakoh neng eneng bik ebok ben kakak eng neng roma reyot. Roma jiah keng andik sittong kamar tok se e kennengin bik ebok eng. Sementara kakak binek eng tedung neng dipan atingkat se kennengah bedeh neng depor. Dipan atingkat jiah semmak labeng masok. "Kakak tedung neng depor. Kakak tedung neng begien attas, ben bedeh lobeng kennek e dinding semmak cetakkeh kakak. Dheddhih mon tedung, kakak bisa langsung nyeling bintang ben lengngek malem. Kakak le biasa tedung 'a ghebengan langngek'," koack eng Naziri. Sedangkan jeddengah bedeh neng budinah roma. Dheddhih mon terro akemme otabeh angengek otabeh mandih kodhu ajhelen keluar rakerah tellok sampek empak meter.
Rina bektoh omor 10 taom toman andik pengalaman parak tasellemmah. Dheri kejadian ruah Rina cek takoknah mon soro arennang pole. Satiyah imorrah Rina la dhepak ka 25 taon. Rina terro ma elang rasa takoknah ka aing. Rina mekker ghebey ajher a rennang reh la sabulen. Rina ankhirrah nyareh les rennang se bhegus ben tak pateh larang. Ning sabulen pertama, RIna cek lambatdeh ajher rennang polanah ghik mlarat ghebey ma elang tako'en ka tasellem dhek aing. RIna pojur olle ghuruh se sabhher, nyamanah SInta. Bu SInta ngajherin Rina dheri ghebey tak takok ka aing. Pas terros masok ka teknik berenang. Abek abit lakar tapeh RIna akhirrah bisah kiyan.
Neng lon-alon kotta Mekkasan. Engko' ajhalan bhareng bi' tang ser-seran se anyama Dini. Dini ngajhak engko' ngakan bakso raja se bada neng Gladhak Anyar. Ngoca' terro. Mare melle bakso pas abali pole ka lon-alon. Neng dissa' engko' melle kopi. Engko' bi' Dini tojuk neng pengghir jhalan. Engko' bi' Dini pada mandheng mata. Tatemmo mata pada mata. Marena dayya Dini nanges ta' tao jha' arapa. Engko' atanya pagghun ta' ejawab. Mala tamba nanges. Engko' todus tako' oreng nyangka engko' ban-saromban. Engko' ngajhak acaca, pagghun ta' ghellem ejawab. Marena jiya engko' neng-enneng. Nantos ghagghara aeng matana jiya kerreng ban ta' ngalowwa dari mata raddhinna. Dhing engko' neng-enneng Dini ngoca' jha' engko' ta' praten sakale. Engko' ghula tao apa se engko' lakone jiya sala. Can engko' monla engko' atanya, anojjhu' jha' engko' reya paraten. Tape enja'. Engko' ta' eyangghep dayya. Sala marena jiya pas aghighir ban menta mole ta' temmo da'rammana.
Hedeh taoh njek jhek trauma masa kennek bisa merrik dampak dek odik teppak tuah? Ariah bisa kejadien mon hedeh lok toman olle terapi otabeh bentok pertolongan laen ghebey ngebhentoen hedeh ngatasin jiah. Trauma bisa kejadien marghenah bennyak hal, molaen deri hubungan oreng tuah se lok harmonis, tragedi, sampe kekerasan. Tergantung tingkatannah, bedeh trauma se cek rajenah sampe lok bisa sekabbhinah e paelang make lebet terapi ben pertolongan profesional. Deemmah dheddhih mon trauma masa kennek lok e tanganin? Ariah bisa merrik dampak dek bennyak hal kadik sossa ngejalin hubungan sehat bik oreng laen. Hubungan jiah bisa secara romantis otabeh se platonik.
Kejadian jiah se ngebey Adinda lok masok sekolah seminggu. Neng romanah Adinda ngerassah takok ben ter ngetteran. Baru tellok areh kemudian oreng tuanah ngibeh Adinda dek psikolog ben psikiater. Keng lakar trauma jiah le pagghun bedeh, tebhenah Adinda sampe rajeh le pagghun bolak balik dek psikolog. Traumanah le pendhek sejak Adinda rutin terapi. Sampe setiah make ampo deg degan, Adinda le bisa mangkat alakoh ben nompak lift ghebey naek dek kantorrah neng lantai bellesen. Sittong areh Adinda attemoh oreng se persis bik pengasuh nah lambek neng lift. Teppak jiah Adinda komat pole. Ajiah negghuk'in le'errah se akadik e cekkel ben oleng. Reng oreng langsung nolongin Adinda.
Mon eteremah neng universitas jiah kodhu ngerassah bhunga. Ben ngerayaaghi e teremah kuliah jiah sittong perayaan se biasanah e lakonen bik reng-oreng tuah ghebey anak eng. Perayaan riah bisa e jheling dheddhih sittong ocabhen sokkor deri e bukkak eng labeng anyar ghebey anak eng masok dek dhunnyah se lebbi luas ben tingkat pendidikan se lebbi tegghi. Bedenah perayaan riah lok olle e jheling dheddhih sittong kelakoan se berlebihan ben dus-nodusin. Justru lebet perayaan riah, misallah merrik tajhin dek tetangghe ben laennah, bisa merrik kebhungaan kiah dek reng-oreng neng sekitar alias tretan ben tetangghe. Ariah kodhu e lestariaghi dheddhih sittong tradisi se berbagai kebhungaan.
Mayu mon bada kasempatdhan kaangghuy noro' undiyan, ongghu tada' rogina. Olle enja'en pagghun masenneng ka ate. Contona mon bada berta bhakal eyundi neng sala settong barung pas aba'en olle paste bhungana tada' pada, bhakal kaperghan tape magghi ta' olle pagghun andi' careta jha' neng undiyan ghella' bada reya rowa, engko' para' olleya korang sakone'. poko' la bada'a bhai se ekacareta'a ka oreng magghi ta' olle. Setiya bannya' magghi neng fesbuk, Yutub, ban Instagram cem-macemma undiyan se anyama Giveaway. Engko' mare olle Giveaway jiya dari sala settong kanal yutubbha oreng se hoso' akandha parkara balapbhan sapeda motor seanyama MotoGP. Poko' senneng mon ro'-noro' apa pole pas ngenneng
Bakto atamoy ka Dhisa Rabasan takerjhat sara temmo bada oreng negghu' ghaman. Engko' ya takerjhat sara campor tako', jha' ta' tao bada apa temmo bada da'iya. Bakto etanyaaghi bada apa teppa' ka kalero oreng. Polana nyamana pada Supriyadi pas nyangghu engko' se SMS an maso binina. Tape bakto tao jha' engko' ghuruna ana'en pas asapora. Ya engko' magghi tako' pagghun nang-matennang pas ngoca' mon bada pa-apa tanyaaghi ghallu ja' kor pas ngalongaghi ghaman ka le'er mon takalero bahaya. Kula ka kinto atamoy polana aromasa e dhisa dinna' bada oreng towan tang moret. Ya padana maso taretan dhibi'. Ontonga oreng ghella' pas asapora ya engko' nyapora.
Dhabunnah reng lambek manabi ghaduwan anak neka pe bennyak male bennyak jughan rejekennah. kaula badah setuju bedeh njek eng kyah ghi kwwkwk amargha lok sadhajana oreng bisa ghaduwan anak, lok sadhajana oreng bisa nyokobhin kabutoannah anak, ban lok adhajana oreng neka siap ghaduwan anak bannyak. Anaka jareya manorot kuleh tetebhan dhari se kobesah daddhinnah kodhu dher bender a jhaga manabi kengeng ghaduwan akhlak se sae. Ban pole manabi ghaduwan anak bannyak pangaloaran epon pastennah bannyak jjughan, ban reng seppo neka pastennah kodhu bisa nyokobin kabutoanah. Nah, samangken tengale. Kabutoannah sampeyan la ampon cokop napah ghi' korang? manabi sampeyan siap ngadepbhin saglanaj ghi tak anapah jughan.
Mon oreng neka lok toman nengale reng binek ngamok tanpa sebab pastenah la kera toman bisa ngarassaen kadhinapah e sentak reng binek. Manabi ngamok jareya ghi paste bedeh sebabah namong mon reng binek neka pastennah lakar dhari hormonal lah jareya se lok bisa e kontrol ban aneka biasannah e teppak aghin pas lok bisa paapah otabah pas parak kedetengan bhulanan. Hal jareya manabi manorot kulah se daddhi reng binek lakar la mlarat jaruah ngontrolah badhan dhibik, melanah hal jariah cokop engghan ban tak kengeng e deskripsi aghin. Ghi bisa manabi orneg se ghaduwan sabbher se rajhe namong jarang sebab emosi neka kodhuna bisa e pakaloar, makeh ngamok sambih nanges.
Odhi' neng lingkugan sosial lakar maghabay kita jareya bhakal atemmoh areng oreng se bedeh acem macem latarrah se en laen. Hal jareya bisa jughan maghabay sampeyan sadhaja daddhi oreng e senneng abu dhabu sareng oreng laen. Tape terkadhang oren jareya senneng malopot pettannah ban cacannah saenggha oreng laen bisa elang percajennah ka badhan dhibi'. mela dhari ka'dhinto bannyak oreng neka se sala maksod ban salo patotoran saenggha oreng laen ghaduwan rassah sakek ban rassah se laennah atas apah se kita lakoen ban dhabuen ka oreng jareya. Rassah kecewa dhen oreng lakar en laen ban dha bideh. Daddhi jhaga totoran ban sekap soaja pagghun epercajein sareng reng laen.
Engko’ seddhi bakto tang kanca se paleng semma’ tada’ omor. Molae dari ghi’ sakola TK sampe’ SD, engko’ akanca’an. Tang kanca jiya nyamana Agos. Maske Agos tang kanca se paleng semma’, engko’ perna atokar bakto SD. Salana engko’ polana sara ghallu congocowan. Engko’ mon enga’ ka jiya, buruna pas neser. Terro abaliya pole ka jhaman lamba’. Mon dhing tareppa’en jiya, engko’ terrona ta’ congocowan ka Agos pole. Kadhang engko’ nanges mon enga’ ka patena. Bakto para’ mateya, Agos nyare engko’. Engko’ bada neng Mekkasan alako bannya’ tugas. Engko’ etelpon soro mole polana Agos kerrong, koca’en tang emma’. Engko’ langsong mangkat mole. Entar ka Agos. Orengnga senneng engko’ dateng. Acaca abit. Tanya kabhar ban ngoca’ pangarep dhingla sake’en Agos baras. La ngabal jha’ damma’a-damma’a. keng kalagghu’enna, tang kancah se paleng semma’, oreng se ngarte ka engko’ tada’ omor. Engko’ nanges ngejjhel bakto entar ka mayyiddha se la tada’ ghulina.